Το Αρχηγείο της Ελληνικής Αστυνομίας ανακοίνωσε ότι κάνει έρευνα για την υπόθεση του αστυνομικού που εμφανίζεται να κλωτσά αλλοδαπό στο αεροδρόμιο «Ελ. Βενιζέλος». Το περιστατικό έγινε γνωστό όταν χρήστης του Twitter ανέβασε το βίντεο στο Διαδίκτυο, γράφοντας ότι ο αστυνομικός κλωτσά τον αδερφό του, που ήθελε να επιστρέψει στη Λέσβο.

Ο ίδιος έκανε καταγγελία και στο αστυνομικό τμήμα του αεροδρομίου της Αθήνας. Πηγές της ΕΛ.ΑΣ. υποστηρίζουν ότι ο αστυνομικός προσπάθησε να ελέγξει τον αλλοδαπό, όμως εκείνος αρνήθηκε. Ο τελευταίος φέρεται να πέρασε στη συνέχεια τον έλεγχο και να ταξίδεψε στον προορισμό του.

Σύμφωνα με τη διαταγή του Αρχηγείου, θα διερευνηθούν όλες οι λεπτομέρειες του περιστατικού, προκειμένου να διευκρινιστεί πλήρως η υπόθεση και να αποδοθούν ευθύνες όπου υπάρχουν.

Για τα καλύτερα θέματα του VICE Greece, γραφτείτε στο εβδομαδιαίο Newsletter μας.

Περισσότερα από το VICE